**Magyargencs Község Önkormányzata**

**8517 Magyargencs, Petőfi u. 127.**

**Ügyszám: /2018.**

***Jegyzőkönyv***

Készült: Magyargencs Község Képviselő-testülete 2018. január 25-i nyilvános üléséről, mely 17 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal Magyargencsi Kirendeltség hivatali helyisége

Jelen vannak: Magyargencs Község Képviselő-testülete részéről

 Boros Tamás polgármester

 Vida Gábor alpolgármester

 Rózsavölgyi László

Süle Tamás

önkormányzati képviselő

Távol van: dr. Thoma Elek

 Tanácskozási joggal: Novák Edit aljegyző

**Boros Tamás polgármester** köszönti a megjelenteket, megállapítja, hogy a Képviselő-testület ülése határozatképes, mivel a megválasztott 5 fő képviselő közül 4 fő jelen van. Dr. Thoma Elek képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**1/2018.(I.25.) önkormányzati határozat**

Magyargencs Község Önkormányzatának képviselő-testülete 2018. január 25-i nyilvános üléséről napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2018. évi költségvetésének elfogadása

Előadó: polgármester

1. Magyargencs Község Önkormányzat 2018. évi költségvetés elfogadása

Előadó:polgármester

1. Iskolai körzethatár tervezetének tárgyalása

 Előadó:polgármester

1. Vegyes ügyek

Előadó: polgármester

**Napirendek tárgyalása:**

**1)Nemesgörzsönyi Közös Önkormányzati Hivatal 2018. évi költségvetésének elfogadása**

**Előadó: polgármester**

Boros Tamás polgármester ismerteti a napirendet. Elmondja, hogy a 10 millió Ft kerül visszaosztásra rezsiköltség megtérítés címén. Tájékoztatja a képviselő testületet, hogy 8000 Ft illetmény emelést kaptak azok a közszolgálati tisztviselők, akik nem minimálbéren voltak foglalkoztatva. A normatíva 2018. évben kevesebb, mint az előző évi, mert a székhelytelepülés adóerő képessége megemelkedett. Szóba került a székhely váltás lehetősége, de ez nem lehetséges.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**2/2017.(I.25.) önkormányzati határozat**

1. Magyargencs Község Önkormányzatának Képviselő-testülete a Nemesgörzsönyi Közös Önkormányzati Hivatal 2018. évi költségvetését az előterjesztés szerinti tartalommal elfogadja.
2. A 2017. évi költségvetési évben a Nemesgörzsönyi Közös Önkormányzati Hivatal
	1. bevételi főösszege: 79.292 ezer forint, melyből

aa) önkormányzati finanszírozás 76.999 ezer forint

ab) előző évi maradvány 2.293 ezer forint

* 1. kiadási főösszege: 79.292 ezer forint, melyből

ba) személyi juttatások: 55.272 ezer forint,

bb) munkaadókat terhelő járulékok: 9.816 ezer forint,

bc) dologi kiadások: 14.204 ezer forint,

bd) tartalékok 0 ezer forint.

* 1. engedélyezett létszám: 14,01 fő.
1. A Képviselő-testület a Nemesgörzsönyi Közös Önkormányzati Hivatalban a cafetéria-juttatás mértékét köztisztviselőnként egységesen évi 200.000 forint összegben határozza meg.
2. A képviselő-testület megbízza Nemesgörzsöny Község Polgármesterét, hogy a közös hivatal költségvetése Nemesgörzsöny Község Önkormányzatának 2018. évi költségvetésébe való beépítéséről gondoskodjon.
3. A Képviselő-testület megbízza a jegyzőt, hogy a költségvetés végrehajtásáról gondoskodjon.

 Felelős: polgármester

 Közreműködik: Ivanics Barbara jegyző, Novák Edit aljegyző a költségvetés végrehajtásában

 Határidő: 2018. február 15.

**2)Magyargencs Község Önkormányzat 2018. évi költségvetés elfogadása**

**Előadó:polgármester**

Boros Tamás polgármester ismerteti Magyargencs Község Önkormányzatának 2018. évi költségvetését. Elmondja, hogy a pénzmaradvány tartalmazza a nyílászáró cseréjére elnyert pályázati támogatás összegét, 1,2 millió Ft-ot, ez kiadási oldalon is szerepel, valamint elmondja, hogy decemberben tartalék listán szerepelt az útfelújításos pályázat, ami második körben pozitív eredménnyel zárult, így megvalósításra kerülhet a felújítás. Ez a pályázat a Sport és a Széchenyi utcát érinti. Eszközbeszerzés soron a közművelődési feladatokra kapott normatíva kötelező százalékában került megtervezésre az összeg. Tervezésre került az falunap, a sportegyesület támogatása. 2018. évben lejár a tűz és villámvédelem. 7-800 ezer Ft összeggel számolhatunk. A tavalyi évben a karbantartási munkák nagy része elkészült, így a 2018-ban ezeket nem kell elvégezni, bár így is marad tennivaló.

Boros Tamás polgármester megkérdezi, hogy van-e valakinek kérdése, hozzászólása?

Boros Tamásd polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**1/2018.( II.15.) önkormányzati rendelete**

## Magyargencs község Önkormányzat Képviselő-testülete úgy döntött, hogy az önkormányzat 2018. évi költségvetéséről szóló, fenti számú rendeletét az előterjesztésben foglaltaknak megfelelően megalkotja.

**3)Iskolai körzethatár tervezetének tárgyalása**

**Előadó:polgármester**

Boros Tamás polgármester elmondja, hogy a Veszprém Megyei Kormányhivatal megküldte az iskolai körzethatár tervezetet, mellyel kapcsolatban kérik a Képviselő-testület állásfoglalását. A tervezetben a Vargha Gyula Református Általános Iskola Nemesgörzsönyi és Magyargencsi telephelye került meghatározatásra.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargnecs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**3/2018. (I. 25.) önkormányzati határozat**

Magyargnecs Község Önkormányzat Képviselő-testülete úgy döntött, hogy a Veszprém Megyei Kormányhivatal által közzétett kötelező felvételt biztosító általános iskoláinak, körzethatárainak meghatározásának tervezetét Magyargencs Község vonatkozásában jóváhagyja.

Felelős:polgármester, aljegyző

Határidő:azonnal

**4)Vegyes ügyek**

**Előadó: polgármester**

Boros Tamás polgármester ismerteti a kötelező betelepítési kvótával kapcsolatos nézeteit. Elmondja, hogy a magyar emberek elsöprő többsége teljesen világossá tette, nem akarja, hogy hazánk bevándorló ország legyen. Szeretnék, ha gyermekeink és unokáink továbbra is egy biztonságos országban nőhetnének fel. Nekünk, polgármestereknek kötelességünk, hogy a településünk és az ott élők érdekét képviseljük, és legfontosabb feladatunk, hogy megőrizzük városaink, falvaink biztonságát. Felelősnek érezzük magunkat, hogy Magyarországot megtartsuk magyar országnak, ahogyan elődeink is megtartották annak. Nem akarjuk feladni kultúránkat és szokásainkat, nem akarjuk, hogy félelem uralkodjon el a magyar településeken. Ismerteti a határozati javaslatot.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**4/2018.(I.25.) önkormányzati határozat**

Magyargencs Község Önkormányzat Képviselő-testülete megtárgyalta a „**Védjük meg településeinket, védjük meg hazánkat**” felhívásról szóló előterjesztést és az alábbi határozatot hozta:

**1.** Magyargencs Község Önkormányzat Képviselő-testülete elutasítja a Soros-tervet, és azt, hogy a településünkön bevándorlás szervező irodát működtessenek.

Felelős: Boros Tamás polgármester

Határidő: 2018. január 31.

**2.** Magyargencs Község Önkormányzat Képviselő-testülete úgy határozott, hogy a településekre komoly fenyegetést jelentő tömeges betelepítés miatt felkéri Magyarország Kormányát, hogy ha kell, jogszabályokkal lépjen fel a Soros-terv és a bevándorlás szervező Soros-szervezetek ellen.

Felelős: Boros Tamás polgármester

Határidő: 2018. január 31.

Boros Tamás polgármester elmondja, hogy március 15.-én kezdenek aszfaltozni, a nyílászárók cseréje is megtörténik, az előleg már kifizetésre került. A szanyi Central Ablak Kft. végzi a munkát. Megkezdődik a napelem park építése. Először cserjeírtás lesz, utána tereprendezés.

A falunapról is kell ejteni pár szót, mivel a település 750 éves lesz. Az első kérdés, hogy az időpont búcsúkor maradjon-e?

A Képviselő-testület egyetért abban, hogy az idei évben is a búcsú napján kerüljön megszervezésre.

Boros Tamás polgármester elmondja, hogy Magyargencs Község Önkormányzatához megkeresés érkezett, mely szerint lakossági igény lenne a Magyargencs 160,164 hrsz-ú osztatlan közös ingatlanokban az önkormányzat tulajdonrészeinek megvételére. Az adó és értékbizonyítvány kiállítása megtörtént, az ingatlan értéke 3.440.- Ft. Az önkormányzat vagyonáról, a vagyongazdálkodás és vagyonhasznosítás szabályairól szóló **7/2013. (VII.02.)** önkormányzati rendelete meghatározza az ingatlan-vagyon átruházásának feltételeit, mely pályázat kiírását teszi kötelezővé.

**5/2018.(I.25.)önkormányzati határozat**

Magyargencs Község Önkormányzata úgy döntött, hogy a Magyargencs 160 hrsz.-ú ingatlant 4/20 tulajdoni hányadát, 164 hrsz-ú ingatlan12/72 tulajdoni hányadát értékesíti nyílt, zárt borítékos eljárás keretében, 100 Ft/m2 minimum áron. Magyargencs Község Önkormányzat Képviselő-testülete megbízza az aljegyzőt a pályázati eljárás lebonyolításával, és felhatalmazza a polgármestert a nyertes pályázóval a **szerződés megkötésére**.

**Pályázati Felhívás**

**belterületi ingatlan értékesítésre**

Magyargencs község Önkormányzata pályázatot hirdet a Magyargencs 160 és 164 hrsz-ú ingatlanokon értékesítésére az alábbi feltételekkel:

1. **Az ingatlan pontos címe:** Magyargencs, 160,164 hrsz osztatlan közös ingatlanok tulajdoni hányadai
2. **Az ingatlan területe:** 160 hrsz: 19,4 m2 , (4/20 tulajdoni hányad), 164hrsz: 15 m2 (12/72 tulajdoni hányad) hirdetve helyben szokásos módon: hirdetőtáblán, hangosbemondó útján
3. **Az ingatlan megnevezése:** kivett beépítetlen terület
4. **Eladási ár minimuma :** 100 Ft/, m2
5. **Az ajánlatnak tartalmaznia kell:**
	* A pályázó nevét és címét
	* Nyilatkozatát arra vonatkozóan, hogy a pályázati feltételeket elfogadja
	* Nyilatkozatát a vételárra vonatkozóan
	* Magyargencs Község Önkormányzata felé fennálló helyi adó tartozás mentességről szóló három hónapnál nem régebbi igazolás
6. **Az ingatlan megtekintésének időpontja**: folyamatosan lehetséges, telefonos egyeztetés alapján
7. **Benyújtás helye, határideje:**

Az iratokat lezárt, sértetlen borítékban, magyar nyelven kell személyesen v. postai úton benyújtani.

**A pályázati ajánlatokat egy név nélküli zárt borítékban**

**2018. február 7 -én 09 óráig kell benyújtani**

Magyargencs Község Önkormányzat

**8517 Magyargencs, Petőfi u. 127.**

A borítékra rá kell írni 160,164 hrsz-ú ingatlan tulajdonrészeinek értékesítése

A lebonyolító lezáratlan vagy sérült borítékot nem vesz át. Kiíró minden, a benyújtási határidőn túl benyújtott pályázatot érvénytelennek nyilvánít.

1. **A pályázatokat tartalmazó zárt borítékok bontása**

A pályázatokat tartalmazó zárt borítékok felbontását a lebonyolító végzi a pályázati felhívásban megjelölt időpontban. A pályázatok felbontásán, a lebonyolító képviselőin kívül a pályázók, illetve meghatalmazottjaik lehetnek jelen. A képviseleti jogosultságot megfelelően (személyi igazolvány, meghatalmazás) igazolni kell.

A pályázók a bontás időpontjáról külön értesítést nem kapnak. A pályázatok felbontásán jelen lévők jelenlétük igazolására jelenléti ívet írnak alá.

A pályázatok felbontásakor a lebonyolító ismerteti a pályázók nevét, lakóhelyét (székhelyét).

A pályázó a fenti adatok ismertetését nem tilthatja meg.

A lebonyolító a pályázatok felbontásáról jegyzőkönyvet készít, amelyet a pályázóknak erre vonatkozó igény esetén átad, illetve megküld.

1. **Bontás ideje:**

**2018. február 7-én 11 órakor kerül sor**

a Magyargencs Község Önkormányzat

I. emeleti hivatalos helyiségében

1. **Eredményhirdetés, szerződéskötés**

Az ajánlattevő az ajánlatokat a megajánlott vételár alapján értékeli és állapítja meg az eljárás nyertesét.

Az eladó pályázat nyertesével adásvételi szerződést köt. A nyertes pályázó visszalépése esetén az eladó jogosult a pályázati eljárás soron következő helyezettjével adásvételi szerződést kötni, amennyiben annak ajánlata megfelelő a kiíró számára.

 **Eredményhirdetés ideje:**

**2018. február 7.-én 11.30 órakor kerül sor**

a Magyargencs Község önkormányzat

1. emeleti hivatalos helyiségében

 **Szerződéskötés ideje**: az eredményhirdetéstől számított 15 napon belül.

1. **Egyéb feltételek**:

Magyargencs Község Önkormányzata fenntartja a jogot arra, hogy a pályázat során ajánlatot tett egyik ajánlattevővel se kössön szerződést és ily módon a pályázatot, akár indoklás nélkül is, eredménytelennek minősítse.

Felelős: polgármester

Határidő: azonnal

Boros Tamás polgármester elmondja, hogy a falugondok részére 5000.- Ft/hó cafeteria juttatást kíván megállapítani. A tavalyi évben is megkapta, az idei évben is tervezésre került a költségvetésben. A környékbeli településeken is megkapják, javasolja, hogy az idei évben is kerüljön megállapításra.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**6/2018.(I.25.) önkormányzati határozat**

Magyargencs Község Önkormányzat Képviselő-testülete úgy döntött, hogy Bálint Ferenc falugondnok részére 2018.január1 napjától 2018. december 31 napjáig 5.000.- ft/hó cafeteria juttatást állapít meg.

Felelős: polgármester

Határidő:azonnal

Boros Tamás polgármester elmondja, hogy Györkös Tamás magyargencsi lakos vételi ajánlatot nyújtott be a tűzoltószertár épültére. Megérti a vételi szándékot, mivel az ő ingatlanukhoz kapcsolódik, egye van építve a házukkal, közös a tető is, azonban ott van a hivatalos tárolási helye a falubusznak. Mindenképpen kellene építeni egy lemezgarázst, mielőtt eladásra kerül az épület. Javasolja, hogy térjenek rá vissza, a következő ülésre kér árajánlatot, hogy milyen összegből lehetne felépíteni egy megfelelő garázst.

A javaslattal a Képviselő-testület egyetért.

Boros Tamás polgármester elmondja, hogy pályázatot kíván benyújtani traktor vásárlásra. Az elsődleges terv egy fülkés traktor volt, de az nem benyújtható, csupán kis traktor vásárlását engedélyezik. A rendelkezésre álló keret 33 millió Ft. Javasolja a pályázat benyújtását. Támogatási intenzitás 85%.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**7/2018.(I.25.) önkormányzati határozat**

Magyargencs Község Önkormányzat Képviselő-testülete úgy döntött, hogy pályázatot nyújt be VP6-19.2.1.-37-7-17 kódszámú, „Élhető települési környezet kialakítása” elnevezésű felhívásra, azon belül a „Zöldterületek és rekreációs célú területek karbantartásához szükséges eszközök beszerzése” tevékenységre. Támogatási mértéke 85%. A Képviselő-testület nyilatkozik, hogy a szükséges önrész rendelkezésre áll, vállalja, hogy a projekt 15%-os önrészét a 2018. évi költségvetése terhére biztosítja. Felhatalmazza a polgármestert a pályázat benyújtására.

Felelős: polgármester

Határidő:azonnal

Boros Tamás polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. január 25-i nyilvános ülést 18 óra 09 perckor berekeszti.

K.m.f.

**Boros Tamás Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**